Han skulle bare sjekke noe i vaskemaskinen
Denne karen i byen Fuqing i Kina, stakk like godt hodet ned i vaskemaskinen for å sjekke noe som var galt, men så ble han sittende bom fast, melder avisen Gulf News. Til alt hell var noen venner i nærheten som hørte hans fortvilte skrik om hjelp. De løp til og prøvde alle triks, inkludert såpe, for å få ham løs. Men de måtte til slutt gi opp og tilkalte brannvesenet. Etter 40 minutter med vinkelsliper og baufil klarte den kinesiske redningsetaten å få skåret den skjorteløse vaskemaskinmannen fri – uten at sentrifugen begynte å gå.
Du store kineser. Dette kunne gått riktig ille.